Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu totesi tavattuaan presidentti Trumpin, -
että USA―Israel-kumppanuus on nyt vahvempi kuin koskaan -
ja vahvistuisi edelleen.
Presidentti Trump sanoo pitävänsä mistä tahansa -
Israelin ja palestiinalaisten sopimasta ratkaisusta, -
myös muusta kuin kahden valtion ratkaisusta.
Moskova kannattaa -
YK:n välittämien Syyrian rauhanneuvottelujen jatkamista.
Neuvotteluja käytäisiin -
Venäjän tukemien Astanan rauhanneuvottelujen ohessa.
Pääministeri Netanjahu totesi amerikkalaislainsäätäjille -
tavattuaan presidentti Trumpin Valkoisessa talossa, -
että USA―Israel-liittolaisuus on nyt vahvempi kuin koskaan -
ja vahvistuisi edelleen.
Meillä oli hieno tapaaminen, ja jatkamme keskusteluja.
Yhdysvaltain―Israelin kumppanuus ei ole koskaan ollut näin vahva.
Ja se varmasti vain vahvistuu.
Presidentti Trump ja pääministeri Netanjahu keskustelivat -
tapaamisensa aikana pääasiassa Lähi-idän aiheista: -
Israelin―palestiinalaisten konfliktista, Syyrian sodasta, -
terrorisminvastaisesta sodasta sekä Iranin jatkuvista rikkomuksista.
Iran on avoimesti puhunut pyrkimyksestään tuhota juutalaisvaltio.
Netanjahu painotti yhteisessä lehdistö- tilaisuudessa Trumpin kanssa, -
että hän ja presidentti Trump jakavat Iranin uhkaa koskevan huolen.
Presidentti Trump on johtanut erittäin tärkeää ponnistusta -
heti presidentiksi tultuaan. Hän on nostanut esille Iranin rikkomukset, -
Iranin ballististen ohjusten testit.
Näihin ballistisiin ohjuksiin on kirjoi- tettu hepreaksi "Israel on tuhottava".
Iranin ulkoministeri Zarif on sanonut: -
"Ballistisia ohjuksiamme ei ole tarkoitettu mitään maata vastaan."
Silti he kirjoittavat ohjuksiinsa hepreaksi "Israel on tuhottava"!
Iranin haastaminen sen ohjusrikkomuksista; -
pakotteiden määrääminen Hizbollahille -
sekä näiden toimijoiden rankaiseminen -
terrorismin lietsonnasta Lähi-idässä ja muualla: -
näissä asioissa on tapahtunut selvä muutos Trumpin astuttua virkaan.
Pidän tätä kaikkea tervetulleena, mutta sanon suoraan, -
että nämä asiat olisi pitänyt toteuttaa jo kauan sitten.
Uskon, että jos teemme yhteistyötä -
― ei vain Yhdysvallat ja Israel, vaan myös monet Lähi-idän maat, -
jotka ovat yhtä mieltä Iranin uhan suuruudesta ja vaarallisuudesta ―
niin saamme vielä pysäytettyä Iranin vihamielisyydet ja uhan.
Israelin―palestiinalaisten konfliktista presidentti Trump painotti, -
että Israelin olisi tehtävä kompromisseja -
sekä jäädytettävä asutusten rakentaminen "joksikin aikaa".
Trump sanoi uskovansa rauhan- sopimuksen saavutettavuuteen.
Sopimuksen pitäisi olla laajempi ja ottaa mukaan alueen arabivaltiot.
Mielestäni israelilaisten on osoitettava tiettyä joustavuutta, -
mikä on vaikeaa.
Heidän on näytettävä, että he todella haluavat tehdä sopimuksen.
Tämä uusi ajatus, josta olemme keskustelleet jo jonkin aikaa, -
suo Israelille mahdollisuuden suurempaan joustoon kuin ennen.
Kyse on paljon laajemmasta suunnitelmasta.
Uskon, että Israel haluaa todella kovasti sopimusta.
Rauhan ehdot ovat: juutalaisvaltion tunnustaminen -
sekä Israelin turvallisuusvaatimukset Jordanjoen länsipuolella.
Nämä ovat edelleen keskeisiä asioita.
On mietittävä uusia keinoja, kuinka toteuttaa ne ja kuinka edistää rauhaa.
Uskon, että rauhalle avautuu hieno mahdollisuus -
alueellisen lähestymistavan myötä, kun arabikumppanit otetaan mukaan.
Tavoitteena on laajempi rauha ja rauha palestiinalaisten kanssa.
Pääministeri Netanjahu sanoi Trumpin tapaamisen jälkeen, -
että hän on valmis harkitsemaan presidentin pyyntöä -
rajoittaa jonkin verran juutalais- asutusten rakentamista Länsirannalla.
Netanjahu kuitenkin korosti, että rakentaminen Jerusalemissa jatkuisi -
ja Länsirannalle jo kaavaillut rakennushankkeet toteutettaisiin.
Keskustelua muista jatkettaisiin Trumpin hallinnon kanssa -
yhteisymmärryksen saavuttamiseksi.
Presidentti Trump sanoi pitävänsä -
mistä tahansa Israelin ja pales- tiinalaisten sopimasta ratkaisusta, -
myös muusta kuin kahden valtion ratkaisusta.
- Mietin kahta valtiota ja yhtä valtiota.
Pidän siitä vaihtoehdosta, josta kummatkin osapuolet pitävät.
Olen tyytyväinen siihen vaihtoehtoon, josta kummatkin pitävät.
Ajattelin aikani, että kaksi valtiota vaikuttaisi helpommalta vaihtoehdolta.
Mutta jos Israel ja palestiinalaiset ovat tyytyväisiä, -
minäkin olen tyytyväinen siihen ratkaisuun, josta he pitävät eniten.
Presidentti Trumpin lausunto ei ollut rohkaisevaa kuultavaa -
palestiinalaisjohtajille ja heidän valtiohaaveilleen.
He varoittivat Trumpia, ettei tämä hylkäisi heidän toivomaansa ratkaisua.
Palestiinalaisten pääneuvottelija Erekat korosti, -
ettei muuntyyppistä ratkaisua hyväksyttäisi tällä vuosituhannella.
Jotkut uskovat voivansa korvata kahden valtion ratkaisun -
jollakin, mitä kutsun yhdeksi valtioksi kahdeksi järjestelmäksi, -
siis nykytilan ja apartheidin ylläpitämiseksi.
En usko, että tällaista sallitaan tällä vuosituhannella.
Pääministeri Netanjahu sitoutui tietyin ehdoin kahden valtion ratkaisuun -
puheessaan vuonna 2009 ja on useasti toistanut tätä tavoitetta.
Mutta hän on myös puhunut vaihtoehdosta, -
jossa palestiinalaiset saisivat vahvan autonomian -
sekä valtiolliset tunnusmerkit ilman täyttä itsemääräämisoikeutta.
Jälkimmäinen vaihtoehto on saanut yhä enemmän kannatusta -
Israelin oikeistolainsäätäjien keskuudessa. He huomauttavat, -
että palestiinalaisvaltion perustami- sesta voi aiheutua huomattavia uhkia -
Lähi-idän kaoottisessa tilanteessa. Opposition knessetjäsen Margalit, -
joka havittelee pääministerin paikkaa, sanoi useimpien israelilaisten -
silti yhä kannattavan kahden valtion ratkaisua.
Hän ei usko USA:n kannanmuutokseen asiassa.
Amerikkalaiset eivät ole muuttamassa lähestymistapaansa.
He kannattavat kahden valtion ratkaisua, -
samoin kuin useimmat israelilaiset ja palestiinalaisetkin.
Nyt on uusien ajatusten ja uuden energian aika.
On aika saada Israeliin ja Lähi-itään uusia johtajia, -
jotka tekevät kahden valtion ajatuksesta sellaisen ratkaisun, -
joka tarkoittaa saavuttamista, ei vain luopumista jostakin.
Sitten konfliktiin Israelin pohjoisnaapurissa: -
Venäjä kannattaa YK:n välittämien Syyria-neuvottelujen jatkamista.
Neuvotteluja käytäisiin -
Venäjän tukemien Astanan rauhanneuvottelujen ohessa.
Venäjän ulkoministeri Lavrov ja YK:n Syyria-lähettiläs de Mistura tapasivat.
De Mistura piti tervetulleena Venäjän tukea YK:n ponnisteluille -
edistää Syyrian poliittista prosessia. De Mistura totesi samalla, -
että myös YK tukee Venäjän johtamia Astanan neuvotteluja.
De Misturan mukaan ne mahdollistivat elintärkeän tulitauon, -
jolla pohjustetaan rauhanneuvot- telujen käynnistämistä uudelleen.
Maanlaajuinen tulitauko on näyttänyt pääosin pitävän Syyriassa.
Tulitauon ansiosta oppositioryhmät ja Assadin hallinto -
ovat nyt kääntäneet huomion toisistaan -
taisteluun Isisiä ja al-Qaidaan kytkeytyviä ryhmiä vastaan.
YK, Venäjä, Yhdysvallat, EU ja muut kansainväliset tahot yrittävät lopettaa-
liki kuusi vuotta jatkunutta Syyrian veristä konfliktia.
Yli puoli miljoonaa ihmistä on kuollut Syyrian sodassa, joka on synnyttänyt -
pahimman pakolaiskriisin sitten toisen maailmansodan.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman